cyanic-selkie/wikianc huggingface dataset:
Selección feminina de fútbol de Galicia
A selección feminina de fútbol de Galicia é o equipo de fútbol organizado pola Federación Galega de Fútbol que representa a Galicia. Non está afiliado á FIFA nin á UEFA polo cal só pode xogar partidos amigábeis. O seu último partido disputado foi contra a selección de Cataluña o 22 de decembro de 2016.
Xogadoras
Estas son as xogadoras participantes na última convocatoria do ano 2016
Adestradora: Pilar Neira
Enxeñaría naval
A enxeñaría naval e oceánica ocúpase do deseño, planificación, proxecto e construción de todo material flotante, como poden ser buques ou plataformas petrolíferas.
Historia e características
En España e ata o século XVIII eran chamados "construtores". A partir de 1770 apareceron os "enxeñeiros de mariña" (ou "hidráulicos"), posteriormente o termo acabou en "enxeñeiros navais".
Cero
Cero (0) é un número enteiro que precede ao un (1) e a todos os outros números positivos, e segue ao un negativo (-1) e a todos os números negativos.
Significa nada, baleiro ou unha ausencia de valor. Por exemplo, se o número de irmáns que ten alguén é cero, entón esa persoa non ten irmáns. Se a diferenza entre o número de pezas en dúas moreas é cero significa que as dúas pías teñen a mesma cantidade de pezas.
Historia
Os romanos e os gregos descoñecían o cero. Os maias si que manexaban o concepto do cero en varios xeitos. Pero é Claudio Tolomeo o primeiro que comezou en Occidente a empregar un símbolo semellante ao actual cero como separador, para distinguir 75 de 705, idea que colle de Babilonia. Porén, o primeiro emprego real do cero con valor numérico debémosllo ao indio Brahmagupta, como tamén lle debemos as dúas primeiras regras matemáticas básicas sobre o cero: a suma de cero e cero é cero; e a suma dun número positivo co seu correspondente negativo é cero.
Dos hindús pasou aos árabes, e a través destes entrou en Europa. Quen primeiro fala del en Europa é Fibonacci no seu Liber Abaci.
División
A diferenza das outras operacións, que son relativamente sinxelas, a división ten presentado numerosas dificultades. Analicemos primeiro o caso en que o cero é dividido por outro número enteiro. Por exemplo: Neste caso o resultado é 0, porque o número que buscamos é un que, ao ser multiplicado por outro calquera, dea 0. E ese número só pode ser 0 se o outro número (a) é un número real.
Pero se o facemos ao revés, o resultado é ben distinto. Partindo de que a é un número real distinto de 0, Se simplificamos esta fórmula daríanos que o que nos levaría a o que é un sen sentido.
No século XII o matemático indio Bhaskara II tentou darlle unha solución a este problema argumentando que o resultado desta división é infinito. Ten o seu sentido se pensamos que, cando dividimos un número por outro moi, moi pequeno, o resultado é moi, moi grande. Con todo, dende o punto de vista do cálculo, non axuda esta teoría, porque o manexo do infinito causa máis problemas dos que resolve.
Tamén ocasiona complicacións a división de 0 entre 0. O resultado é que x pode ser calquera cousa, porque calquera cousa, multiplicada por 0, é 0. É o que se denomina indeterminación.
San Clodio, Leiro
San Clodio é unha parroquia do concello de Leiro, na comarca do Ribeiro. Segundo o IGE en 2021 tiña 93 habitantes (43 homes e 50 mulleres).
Gran Premio dos Estados Unidos de 1963
O Gran Premio dos Estados Unidos de 1963 foi unha carreira de automobilismo de Fórmula Un, celebrada o 6 de outubro de 1963 no circuíto de Watkins Glen. Foi a oitava carreira da tempada de Fórmula Un de.
Åsa Larsson
Traxectoria
Aínda que naceu en Uppsala, educouse en Kiruna a partir dos catro anos e actualmente vive en Mariefred. Estudou Dereito na Universidade de Uppsala e exerceu a súa profesión no campo das leis tributarias antes de dedicarse a escribir. Confesou que descubrira o pobre que era a súa vida durante a baixa maternal: "Buscaba a diversión dentro da miña cabeza", explicou en Bilbao, agregando que a atopou na literatura, tanto como lectora ou como escritora.
Educouse no laestadianismo, un movemento luterano conservador, e cre que o seu afán por escribir novela negra vén das súas lecturas infantís da Biblia, que afirma, "está chea de historias violentas". O seu pai, bibliotecario e de ideas comunistas, guiouna cara á literatura.
Coa súa primeira obra editada en España en 2009, Solstorm (traducida como Aurora Boreal), en cinco meses, vendera 110.000 exemplares en 14 edicións, segundo datos da propia editorial.
Obra
A protagonista das súas novelas, Rebecka Martinsson, tamén estudou leis en Uppsala, e as historias transcorren na vila mineira de Kiruna, situada preto do círculo polar ártico.
Cultura popular
En 2007, o director sueco Leif Lindblom levou ao cine Solstorm, a primeira novela de Larsson, que fora publicada catro anos antes.
Elliott Smith
Steven Paul "Elliott" Smith, nado en Omaha (Nebrasca) o 6 de agosto de 1969 e finado en Echo Park (Os Ánxeles, California) o 21 de outubro de 2003, foi un cantante, compositor e multiinstrumentista estadounidense.
Traxectoria
Medrou principalmente en Texas, e pasou gran parte da súa vida en Portland, Oregón, onde comezou a conseguir popularidade. O seu instrumento principal foi a guitarra, aínda que tamén tocaba o piano, o clarinete, o baixo, a batería e a harmónica. Smith tiña un estilo vocal peculiar, caracterizado pola súa "entrega susurrante", e adoitaba a usar gravacións multipista para crear capas, texturas e harmonías de voces. Despois de tocar na banda de rock Heatmiser durante varios anos, Smith comezou a súa carreira en solitario en 1994, publicando traballos a través dos selos independentes Cavity Search e Kill Rock Stars. No ano 1997 fichou por DreamWorks Records e publicou dous álbums coa discográfica. A música de Smith chegou ao gran público cando a súa canción "Miss Misery", incluída na banda sonora da película Good Will Hunting (1997), foi nomeada ao Óscar á Mellor canción orixinal en 1998.
Smith bebía e usaba drogas e diagnosticáronlle trastorno por déficit de atención con hiperactividade (TDAH) e trastorno depresivo maior. Os seus problemas coas drogas e a súa saúde mental afectaron á súa vida e ao seu traballo, e adoitaban a aparecer nas súas letras. En 2003, con 34 anos, morreu nos Ánxeles, California, por dúas puñaladas no peito. A autopsia non puido determinar se as feridas foran autoinflixidas ou se se trataba dun homicidio. No momento da súa morte Smith estaba traballando no seu sexto álbum de estudio, From a Basement on the Hill, que foi póstumamente rematado e publicado no 2004.
Barro, Cerdedo, Cerdedo-Cotobade
Barro é un lugar situado na parroquia de Cerdedo, no concello de Cerdedo-Cotobade, na provincia de Pontevedra. No ano 2008 tiña 52 habitantes, 26 deles eran homes e 26 eran mulleres; isto supón unha diminución no número de efectivos en relación ao ano 2006.
Enrique Ponce
Alfonso Enrique Ponce Martínez, nado en Xiva, Valencia, o 8 de decembro de 1971 é un toureiro español. É considerado un dos toureiros contemporáneos máis importantes, como demostra o feito de ocupar durante moitos anos os primeiros postos no escalafón de matadores.
Tempada 1984 do Campionato de Galicia de Rally
A tempada 1984 foi a sexta edición do Campionato de Galicia de Rally.
Comezou o 17 de marzo co Critérium Arrojo e rematou o 9 de decembro no Rally de Pontevedra. Os vencedor foi o piloto coruñés Carlos Piñeiro, xunto ao copiloto Julio Orozco e a bordo dun Porsche 911 SC.
Alfredo Souto Cuero
Alfredo Souto Cuero, nado na Coruña o 14 de maio de 1862 e finado o 6 de setembro de 1940, foi un xuíz e pintor galego, considerado, xunto a Serafín Avendaño, precursor da escola galega de pintura.
Traxectoria
Pertencente a unha familia da alta burguesía, foi fiscal, xuíz de primeira instancia, maxistrado e presidente de audiencia provincial, o que o levou a residir en varias cidades españolas, ata a súa xubilación en 1923. Discípulo de Román Navarro, foi debuxante da Sociedade Arqueolóxica de Pontevedra de Casto Sampedro Folgar. En Madrid asistiu á Real Academia de Belas Artes de San Fernando. O 13 de febreiro de 1938 ingresou como académico de número na Real Academia Galega de Belas Artes, baixo a presidencia do arquitecto Rafael González Villar.
Ligamentos carpometacarpais dorsais
O terceiro óso metacarpiano recibe outros dous, un procedente do óso trapezoide e outro do óso grande.
Alfredo Souto Cuero
Traxectoria
Colaborou coa prensa en Galicia Moderna, Heraldo de Madrid, Blanco y Negro, La Ilustración Artística e La Ilustración Española y Americana.
Ligamentos carpometacarpais dorsais
O cuarto óso metacarpiano tamén recibe dous, un do óso grande e outro do óso ganchudo.
Alfredo Souto Cuero
Traxectoria
Teñen obra súa a Academia Galega de Belas Artes, a Deputación da Coruña, o Museo de Belas Artes da Coruña, a Colección Afundación , a Pinacoteca Francisco Fernández del Riego, o Museo Provincial de Pontevedra, o Museo del Prado e o Museo de Huelva
Foi pai de Arturo Souto Feijoo (Pontevedra 1902 - México 1964), pintor.
Ligamentos carpometacarpais dorsais
O quinto óso metacarpiano recibe un feixe do óso ganchudo, que se estende ata a superficie anterior ou volar, constiuindo unha cápsula articular incompleta.
Biduído, Cerdedo, Cerdedo-Cotobade
Biduído é un lugar situado na parroquia de Cerdedo, no concello de Cerdedo-Cotobade, na provincia de Pontevedra. No ano 2008 tiña 23 habitantes, 10 deles eran homes e 13 eran mulleres; isto supón un aumento no número de efectivos en relación ao ano 2006.
Melisa (ninfa)
Na mitoloxía grega, Melisa foi unha das fillas de Meliseo, rei de Creta.
Coa súa irmá Amaltea encargouse de agochar e coidar a Zeus meniño, pois a súa nai, Rea, deixouno ó seu coidado para evitar que Cronos o devorase, como xa fixera cos fillos que tivera anteriormente. A tal fin, gardaron ó meniño nunha cova do monte Ida (na illa de Creta) e alimentárono con mel (un epíteto de Melisa é a abella) e o leite de Amaltea, representada como unha cabra.
Pero Pseudo-Apolodoro narra este mito doutro xeito e non menciona a existencia de Melisa. Rea dá a luz na cova de Dicte e confía a Zeus ás ninfas Adrastea e Ida, que o crían co leite de Amaltea (Biblioteca mitolóxica I, 1, 6). Hesíodo non recolle o mito.
Posteriormente, Meliseo converteu á súa filla Melisa na primeira sacerdotisa de Rea.
Iconografía
Melisa non se representou na arte, sendo eclipsada pola súa irmá Amaltea.
Bandeira de Lesoto
A bandeira de Lesoto foi adoptada oficialmente o 4 de outubro de 2006. Está composta por tres franxas horizontais de cor azul, branca e verde cun chapeu tradicional da etnia basotho en cor negro situado no centro. Esta bandeira foi introducida en conmemoración do 40º aniversario da independencia do país, co fin de reflectir a orientación pacifista de Lesoto.
Construción
A proporción da bandeira é de 2:3 e está composta por tres franxas de cor azul, branco e verde, que mantén os seus anchos en proporción 3:4:3. O gorro basotho de cor negro está no centro do panel branco cunha altura equivalente ó 92% do alto da franxa.
As cores da bandeira están identificados coas seguintes denominacións Pantone.
Patois
O termo patois describe unha variedade non estándar dunha lingua ou unha lingua considerada rexional ou mesmo un dialecto polas autoridades dun Estado. O termo emprégase principalmente en Francia pero tamén en Bélxica, Suíza e Italia dunha forma claramente pexorativa para denominar linguas que se consideran rurais e sen presenza no ensino ou nos medios de comunicación, tradicionalmente relegadas a funcións familiares e de uso local como poden ser as falas ou linguas d'oïl (como o valón ou o picardo), ó occitano, francoprovenzal, piemontés ou o bretón. Na actualidade o termo patois perdeu vitalidade e xa non se emprega en documentos oficiais.
Hixinio Puentes
Hixinio Puentes Novo, nado no Porto do Barqueiro (Mañón) en 1952, é un mestre de profesión e investigador da historia do seu concello, escritor e autor de diversos estudos relacionados co mundo do mar. Desde 2021 é cronista oficial de Mañón.
Traxectoria
Como escritor, trata temas de novela e investigación histórica, en lingua galega e castelá. Como investigador destacan os seus estudos sobre a costa norte de Galiza como o centrado nos naufraxios acontecidos na provincia marítima de Ferrol ou sobre a galerna de 1961. Colabora en revistas de estudos, como Terras do Ortegal, revista de estudos locais, onde ten publicado o último dos seus artigos, titulado "A gavela das Grañas no primeiro terzo dó século XIX".
Ligamentos carpometacarpais palmares
Os ligamentos carpometacarpais palmares son un conxunto de ligamentos do membro superior humano, que ao igual que os dorsais, reforzan as articulacións do pulso, principalmente as articulacións carpometacarpianas.
Hixinio Puentes
Traxectoria
En base aos seus méritos e concentración de investigación no seu concello, en 2015 foi proposto no pleno da Corporación como Cronista Oficial do concello de Mañón por parte do grupo municipal do PSOE, sen que o PP, que goberna o municipio hai anos levase adiante a proposta. En 2018 a asociación Nordés reiterou a solicitude, que tampouco tivo resposta. En xuño de 2021 o PP e o PSOE acordaron o seu nomeamento, de xeito que finalmente en decembro do mesmo ano foi nomeado como cronista oficial.
Ligamentos carpometacarpais palmares
Son en total tres ligamentos que se distribúen do seguinte xeito:
Vila
miniatura|dereita|240px|[[Mértola, vista xeral da vila e do castelo.]] Unha vila é un núcleo de poboación dun tamaño intermedio entre a aldea, ou poboación, e a cidade, trátase dunha poboación que recibiu ao longo da historia certos recoñecementos explícitos, como determinados privilexios (por exemplo, o de celebrar feiras) da autoridade recoñecida, pero que, por razóns diversas, tampouco lle foi concedida a categoría superior, a de cidade. Nalgúns casos existen documentos antigos, sobre todo medievais e da Idade Moderna, que a categorizan como vila; noutros casos é o mesmo uso, derivado do costume popular, que a denomina sempre como vila pola súa importancia dentro da súa contorna. Dotada dunha economía na que o sector terciario (comercio e servizos) ten unha importancia como mínimo razoábel.
Época romana
En época romana unha vila era un asentamento rural formado por un edificio residencial principal e outra serie de edificios secundarios. A súa orixe é romana e entón constituía o centro desde o que se administraba unha explotación agrícola. Posteriormente perdeu as súas funcións agrícolas e reduciu a súa actividade á residencial.
Creouse unha distinción:
Cando a partir do século I a gran propiedade territorial se dividiu entre a área directamente explotada polo señor e a cedida a colonos arrendatarios, as vilas urbanas convertéronse nos centros do poder administrativo dos señores, aparecendo as formas de vasalaxe propias do feudalismo do Século IV.
Idade Media
Na Idade Media, aínda que cada pobo estaba formado por diversas vilas, estas unidades de explotación rural pasaron a denominarse vicus ou locus, e recibiron o nome de vila as unidades de poboamento que, a diferenza dunha aldea ou un lugar, non dependían da poboación cabeza do municipio, polo que tamén eran coñecidas como vilas exentas, dispoñendo de xurisdición civil e criminal.
Matamá
O topónimo galego Matamá é un fitónimo derivado de (de orixe prerromana)  (de orixe latina), referido a un terreo de pouca calidade ou difícil de traballar. Pode referirse a:
Vila
Idade Media
Durante o Antigo Réxime a categoría de vila remite a un núcleo que grazas á obtención da Carta Poboa adquire o dereito a que por medio dos seus alcaldes exérzase nel, e nos lugares que se lle asignan, a xurisdición civil e criminal.
Presente
A día de hoxe, o título de vila é xeralmente puramente honorífico. Ningunha das leis municipais vixentes concede nada en especial a ningún municipio polo feito de poder ostentar os títulos de vila ou de cidade (outra cousa son as vantaxes fiscais derivadas do número de habitantes e doutros conceptos cuantitativos). Unha excepción a consitúen as vilas de Biscaia, España, que se consideran territorio non aforado e xa que logo, nelas rexe o Foro Civil de Biscaia a diferenza do resto do territorio no que rexe o Código Civil español.
Vila en Portugal
Varias cidades e aldeas poden conter no seu topónimo a palabra "vila" e non ter ese estado, moitas veces ao herdar o nome das vilas rurais medievais, herdeiras das vilas romanas.
A vila mais populosa de Portugal é Algueirão-Mem Martins, con cerca de 100.000 habitantes. Outras vilas con máis de 25.000 habitantes son, Rio de Mouro, Corroios, Cascais, Oeiras, Águas Santas, Paço de Arcos e Sintra.
Domingo Miral y López
Domingo Simón Miral y López, nado en Valle de Hecho, Huesca o 18 de febreiro de 1872 e finado en Zaragoza o 16 de abril de 1942, foi un filólogo, pedagogo e escritor aragonés. Foi catedrático na Universidade de Oñati. Cando esta desapareceu, obtivo unha cátedra de grego na Universidade de Salamanca e cando esta foi suprimida pasou a ser catedrático de Teoría de Literatura e Belas Artes e Grego na Universidade de Zaragoza. Foi tamén decano da Facultade de Filosofía e Letras de 1923 a 1929. Despois foi vicerreitor do 6 de outubro de 1929 ao 10 de marzo de 1931, e reitor do 11 de marzo de 1931 ao 18 de abril de 1931, ano no que foi destituído tras proclamarse a Segunda República Española.
Actividade académica
Foi o fundador da revista Universidad, e estableceu os cursos de verán da Universidade de Zaragoza en Jaca, do Instituto de idiomas, do Colexio de tradutores e do Centro de Estudos Clásicos en Zaragoza.
Foi un grande estudoso e tradutor do alemán, publicando varias obras de gramática (destacando a Gramática alemana (Zaragoza, 1922), manuais para aprender e unha antoloxía de textos. Tamén traduciu unha vintena de obras do alemán ao castelán en diferentes campos. A súa tradución máis importante, foi Die helenishe Kultur de Baumgarten que aproximou o estudo da arte clásica a moitos estudantes.
Tamén fixo dous estudos sobre a conxugación do aragonés cheso. Tiña un proxecto para escribir unha gramatica chesa, que non chegou a facerse realidade. A súa produción literaria en aragonés inclúe, ademais de artigos en cheso nunha publicación local, dúas obras de teatro: "Qui bien fa nunca lo pierde" e "Tomando la fresca en la Cruz de Cristiano, o a casarse tocan". Tomou parte como vocal do Estudio de Filoloxía de Aragón.
Tamén foi concelleiro do Concello de Zaragoza e director do diario La Crónica.
Obras
Obra literaria en aragonés:
Artigos en aragonés:
Publicacións filolóxicas sobre o aragonés:
The Murder City Devils
The Murder City Devils é unha banda de garage punk estadounidense procedente de Seattle, Washington formada en 1996. Está composta por Spencer Moody, Dann Gallucci, Derek Fudesco, Coady Willis, Nate Manny, Leslie Hardy e Gabe Kerbrat.
Socioloxía
A socioloxía é o conxunto de coñecementos que tratan de explicar o comportamento do ser humano en sociedade. Estuda a lóxica social, ocupándose das razóns que explican os comportamentos xerais das persoas. os comportamentos particulares son obxecto de estudo da Psicoloxía. A perspectiva da "axencia" entende que a socioloxía soamente pode traballar sobre tendencias xerais, visto que o comportamento dos seres humanos é libre e, polo tanto, imposible de predicer exactamente. Aproximacións estruturais suxeren o contrario: os individuos que están completamente condicionados ou determinados polas estruturas sociais, son meras marionetas de estruturas superiores.
A socioloxía estuda a sociedade humana e, máis concretamente, as diversas colectividades que a forman e as causas que orixinan as desviacións e mudanzas sociais.
A Ribeiriña, Sofán, Carballo
A Ribeiriña é un lugar da parroquia de Sofán no concello coruñés de Carballo na comarca de Bergantiños. Tiña 12 habitantes no ano 2019 segundo datos do IGE, dos cales eran 6 homes e 6 mulleres.
Queens Park Rangers F.C.
O Queens Park Rangers Football Club, coñecido tamén coma QPR, é un equipo de fútbol profesional da cidade de Londres, Inglaterra. Xogan actualmente na Premier League. Foron campións da League Cup en 1967, foron subcampións na antiga First Division na tempada 1975–76, e chegaron á final da FA Cup en 1982.
Cadro actual
Actualizado a 31 de xaneiro de 2020.
Solbeira, Paderne de Allariz
San Salvador de Solbeira é unha parroquia do concello ourensán de Paderne de Allariz na comarca de Allariz - Maceda. No ano 2007 tiña 200 habitantes (94 homes e 106 mulleres) nunha única entidade de poboación, o que supón unha diminución de 33 habitantes en relación ao ano 2000.
Luperco
miniatura|300x300px|Altar de mármore coa representación da cova Lupercal. Luperco (en latín Lupercus, derivado de lupus, "lobo") é un antigo deus da mitoloxía romana invocado na protección da fertilidade e os rabaños. Inicialmente identificóuselle co lobo sacro de Marte, posteriormente, como un epíteto de Fauno (Faunus lupercus, Fauno Luperco) e finalmente, asimilado ao deus Pan.
Culto
Na Antiga Roma, ao deus Luperco dedicóuselle un santuario ou cova sacra ao pé da ladeira noroeste do outeiro do Palatino, chamada Lupercal (do latín: lupercal, sagrado de Luperco), a mesma cova onde a lenda sinala que Fáustulo atopou aos xemelgos Rómulo e Remo.
Os seus sacerdotes, os lupercos (do latín: lupercalis, de Luperco), estaban divididos en dous sodalidades coñecidas como Lupercos Quintili e Lupercos Fabiani, que segundo a tradición, procedían respectivamente, dos compañeiros de Rómulo e Remo. O día sacro dedicado a Luperco era o 15 de febreiro e na Lupercal celebrábanse as festas Lupercais (en latín: Lupercalia), que consistían en ritos de purificación durante os que se lle ofrecían sacrificios dunha cabra e un can, ao que seguía a segunda parte do rito, onde dous mozos "Lupercos" espidos iniciábanse co rostro bañado de sangue dos animais inmolados e apenas vestidos coas peles dos animais sacrificados, corrían ao redor do Palatino, golpeando a calquera que se atopasen, particularmente ás mulleres, con látegos feitos coas peles dos animais sacrificados. As mulleres buscaban os lategazos pois se cría que se volvían fecundas.
Sabaha
Sabaha (en 사바하) é un filme surcoreano de 2019 dirixido por Jang Jae-hyun. Está protagonizado por Lee Jung-jae, Park Jung-min, Lee Jae-in, Jung Jin-young, Lee David e Jin Seon-kyu.
Brendon McNichol
Brendon McNichol, nado en novembro de 1969, é un guitarrista estadounidense que tocou en bandas como Queens of the Stone Age, Masters of Reality e Rattlebone. He is now working as a contractor.
Traxectoria
No ano 1990 Brendon vivía en Hollywood, e comezou a tocar co seu compañeiro de habitación, o baixista Roger Deering. Roger estivera aneriormente na banda de punk rock The Drills, e mudárase desde Miami (Florida) aos Ánxeles (California) co batería Kerry Furlong, que tamén tocara na banda, para crear un novo grupo. Kerry formou unha banda con Brendon, Roger e Jeff Muendel. Os seus primeiros concertos fixérono co seu antigo nome de The Drills debido á reputación que tiñan co mesmo, e finalmente cambiárono a Rattlebone. Editaron un EP de 5 temas en 1991 producido por Dave Jerden. Brendon deixou Rattlebone en 1994, sendo substituído por Greg Birribauer ata que a banda se desfixo en 1995.
No ano 1996 Brendon uniuse a Masters of Reality, tocando en directo e aparecendo no álbum ao vivo How High The Moon: Live At The Viper Room. No ano 2000 uniuse a Queens of the Stone Age, tocando tamén o lap-steel e o piano. Ademais de xirar coa banda gravou con eles varios temas no estudio. Brendon tamén tocou con K.C. and the Sunshine Band, The Drills, Stacy Q., Pablo Moses, Michigan and Smiley, Charlie Chaplan, Drone w/ Ted Parsons, Desert Sessions, Levi Chen, Photek, Discordia, The Dwarves e Palmerville ademais de aparecer en bandas sonoras, anuncios e de traballar como músico de sesión en distintos álbums.
Propionibacterium
Propionibacterium é un xénero de bacterias grampositivas, con forma de bacilo denominadas así polo seu peculiar metabolismo no que forman ácido propiónico utilizando un encima transcarboxilase pouco usual.
Os seus membros son principalmente parasitos facultativos e comensais dos humanos e outros animais, e viven dentro ou arredor das glándulas sudoríparas, glándulas sebáceas, e outras áreas da pel. Son moi comúns e non causan problemas á maioría da xente, pero están implicadas na acne e noutras condicións da pel. Un estudo atopou que os Propionibacterium eran os microorganismos máis prevalentes asociados á pel humana (ver flora da pel).
Os membros do xénero Propionibacterium son moi utilizados na produción de vitamina B12, compostos tetrapirrólicos, e ácido propiónico, e nas industrias do queixo e probióticos.
A cepa Propionibacterium freudenreichii subsp. shermanii utilízase para facer certos tipos de queixo como o Emmental, xa que producen burbullas de CO2 que orixinan os ollos do queixo, e danlle un certo aroma e sabor.
Cabenca, Cerdedo, Cerdedo-Cotobade
Cabenca é un lugar situado na parroquia de Cerdedo, no concello de Cerdedo-Cotobade, na provincia de Pontevedra. No ano 2008 tiña 15 habitantes, 6 deles eran homes e 9 eran mulleres; isto supón un aumento no número de efectivos en relación ao ano 2006.
Solbeira
O topónimo Solbeira pode referirse a:
Hibernian Rifles
Os Hibernian Rifles, en galego Fusileiros Hibernios, foron unha minúscula milicia irlandesa católica operativa entre 1907 e 1916. Participaron no Alzamento de Pascua de 1916, o que lles valeu o recoñecemento de Patrick Pearse nun artigo publicado no Irish War News.
Velvet Revolver
Velvet Revolver é un supergrupo estadounidense de hard rock procedente de Rancho Santa Margarita (California) e formado no ano 2002. Está composto polos antigos membros de Guns N' Roses Slash, Duff McKagan e Matt Sorum, xunto con Dave Kushner, antigo compoñente de Wasted Youth. O vocalista de Stone Temple Pilots Scott Weiland foi o cantante de Velvet Revolver dende a súa formación ata o ano 2008. No ano 2004 o grupo acadou éxito comercial coa súa estrea Contraband. A pesar das boas recensións, algúns críticos describiron inicialmente a Velvet Revolver como unha combinación entre Stone Temple Pilots e Guns N' Roses, criticándoos por unha "desconexión" entre Weiland e o resto da banda.
O grupo editou Libertad no ano 2007, iniciando unha xira con Alice in Chains. No mes de abril de 2008 Weiland deixou Velvet Revolver e reuniuse con Stone Temple Pilots. A banda entrou entón en hiato indefinido. No mes de novembro dese ano foi liberada do seu selo RCA Records a petición súa, para poder elixir con liberdade os seus pasos despois da marcha de Weiland.
A edición do álbum de estrea en solitario de Slash e o ingreso de Duff McKagan en Jane's Addiction puxo o futuro de Velvet Revolver en dúbida. Porén, McKagan deixou Jane's Addiction poucos meses despois de unirse. A pesar de estar en hiato, Velvet Revolver compuxo novos temas e planea facer unha audición para atopar vocalista e reunirse novamente en 2011.
Kaagweek
miniatura|Competición da clase pampus na Kaagweek de 2004 A kaagweek é unha competición de vela que se celebra nos Países Baixos, nos Kagerplassen, organizada pola Koninklijke Watersportvereniging "De Kaag" desde 1918, é a competición de vela máis antiga no país de duración semanal.
Desenvolvemento
A competición organízase en varias clases: yawl de 12 pés, cadet, láser, optimist, pampus, regenboog, splash, valk e yngling, ademais o sábado, domingo e martes tras a celebración das carreiras celébrase unha competición entre os equipos de Frisia e Holanda na clase regenboog. Tradicionalmente abre a competición o Comisario da Raíña quen con motivo de ocasións especiais pode delegar como acontenceu en 2008 cando delegou no alcalde de Alkemade, onde ten a súa sede a asociación convocante xa que ao ano seguinte ía desaparecer como entidade municipal ao se integrar con Jacobswoude no novo concello de Kaag en Braassem.
Cantoña
O topónimo galego Cantoña pode referirse a:
Carballás, Cerdedo, Cerdedo-Cotobade
Carballás é un lugar situado na parroquia de Cerdedo no concello de Cerdedo-Cotobade, na provincia de Pontevedra. No ano 2008 tiña 29 habitantes, 14 deles eran homes e 15 eran mulleres; isto supón unha diminución no número de efectivos en relación ao ano 2006.
La Estrella Galaica
La Estrella Galaica foi un semanario editado en Santiago de Compostela en 1896.
Traxectoria
Subtitulada Revista de modas y literatura, apareceu en marzo de 1896. Estaba dirixida por Luís Bouza Trillo baixo o pseudónimo de Magdalena de Monteblanco. Orientada ao público feminino, incluía información sobre música, moda e debuxo. Tamén publicou algunhas composicións poéticas. Insería debuxos e patróns de moda realizados por Enrique Aguilera.
Colorado Springs, Colorado
Turismo
Ademais de Pikes Peak, hai moitas atraccións turísticas na zona, incluíndo o Xardín dos Deuses no que destacan as formacións de arenito vermello, o Manitou Cliff Dwellings, o Complexo de Adestramento Olímpico dos Estados Unidos e a Academia da Forza Aérea dos Estados Unidos. De acordo coa Oficina de Convención e Visitantes de Colorado Springs, a área atrae preto de seis millóns de turistas cada ano.
Industria
Na cidade está unha das cinco estacións mestras do seguimento terrestre de GPS (as outras catro estacións do sistema están en Kwajalein, Hawai, Diego García e Ascensión).
Educación
O Distrito Escolar 11 de Colorado Springs xestiona as escolas públicas. A cidade acolle o Colorado College e a Universidade de Colorado en Colorado Springs (UCCS), ademais da Academia da Forza Aérea dos Estados Unidos.
Deporte
O equipo de béisbol Colorado Springs Sky Sox xoga na Liga da Costa Pacífica (clasificación AAA). É un equipo das ligas menores correspondente aos Colorado Rockies.
Relixión
Nos últimos anos, Colorado Springs atraeu un grande fluxo de protestantes. Os grupos protestantes con sede en Colorado Springs inclúen Enfoque á Familia ("Focus on the Family"; unha organización cristiano-política), Compasión International, The Navigators, Youth with a Misión, Young Life e a International Bible Society.
Eventos
O 23 de xaneiro de 2001, a policía obtivo un indicio de que os dous membros que aínda non foran capturados do grupo criminal Texas 7, buscados por roubo e o asasinato dun oficial da policía, escondíanse no Holiday Inn en Colorado Springs. Os dous fuxitivos realizaron algunhas transmisións de radio en directo antes de ser arrestados.
O 15 de febreiro de 2003, 4.000 manifestantes reuníronse en Academy Boulevard para protestar en contra da Guerra de Iraq. Despois da manifestación e masrcha pacíficas, a multitude foi dispersada con gases lacrimóxenos, aspersores de pementa e balas de goma. Houbo varios arrestados.
Nese ano, fíxose pública a evidencia que acusaba o Departamento de Policía de Colorado Springs por ter colaborado coa Policía de Denver, para reunir o que se coñece como os Arquivos Espía. Estes arquivos conteñen información reunida polo departamento de policía a través da vixilancia de activistas, organizacións e manifestantes que non incumpriran a lei.
O Seixal, Sofán, Carballo
O Seixal é un lugar da parroquia de Sofán no concello coruñés de Carballo na Comarca de Bergantiños. Tiña 28 habitantes no ano 2019 segundo datos do IGE, dos cales eran 12 homes e 16 mulleres.
Bandeira de Liberia
A bandeira de Liberia é moi semellante á bandeira dos Estados Unidos de América. Ambas están compostas por varias franxas vermellas e brancas pero no caso da bandeira de Liberia son once e na estadounidense figuran trece. O cuadrante superior máis próximo ó mastro é de cor azul pero só contén unha estrela branca de cinco puntas no seu interior.
Galeusca (congreso)
Primeiramente Galeuzca e despois Galeusca é o congreso anual e rotatorio das tres asociacións de escritores das tres linguas.
Carlos de Cobos
Carlos de Cobos Ortega, coñecido tamén como Carlinhos, nado en São Paulo o 11 de maio de 1988, é un xogador profesional brasileiro de baloncesto con pasaporte español. Cunha alzada de 1,93 metros xoga na posición de base para o Fundación CB Granada de Liga LEB Prata.
Cardecide, Cuntis, Cuntis
Cardecide é un lugar da parroquia de Cuntis, no concello pontevedrés de Cuntis. Segundo o IGE do 2008 tiña 72 habitantes deles 37 homes e 35 eran mulleres, o que supón que aumentou a poboación desde 2007.
Iurii Antonov
miniatura|Yuri Antonov en 2005 Iurii Mikhailovich Antonov (en Юрий Михайлович Антонов), nado en Tashkent o 19 de febreiro de 1945, é un compositor e cantante ruso.
Lionel Tiger
Lionel Tiger, nado en 1937 no Canadá, é un antropólogo residente nos Estados Unidos. É profesor na Universidade Rutgers e codirector de investigación na Harry Frank Guggenheim Foundation. Gradouse na Universidade McGill e na London School of Economics da University of London, en Inglaterra. Así mesmo, é asesor para o departamento de Defensa do Goberno dos Estados Unidos, sobre o futuro da biotecnoloxía.
Iurii Antonov
Traxectoria
Antonov naceu nunha familia dun oficial do Exército Soviético, Mikhail Vasilevich Antonov, quen despois da segunda guerra mundial serviu na administración militar de Berlín e máis tarde en Belarús, foi profesor dunha escola de música para nenos en Minsk. En 1967 logo de prestar o servizo militar exerceu como director artístico da banda Vuyachich. En 1969 uniuse en Leningrado á Poyushchiye Gitary, a primeira banda popular de rock da URSS, onde tamén comezou a cantar. Compuxo a música de varios filmes e publicou 30 álbums.
Abalo, Catoira
San Mamede de Abalo é unha parroquia que se localiza no sur do concello pontevedrés de Catoira, na comarca de Caldas. Segundo o padrón municipal (INE) en 2013 tiña 480 habitantes (242 homes e 238 mulleres), 39 menos ca en 1999. Ten 5 entidades de poboación.
En 1845 tiña uns 436 habitantes.
Cavadosa, Cerdedo, Cerdedo-Cotobade
Cavadosa é un lugar situado na parroquia de Cerdedo, no concello de Cerdedo-Cotobade, na provincia de Pontevedra. No ano 2008 tiña 22 habitantes, 11 deles eran homes e 11 eran mulleres; isto supón un aumento no número de efectivos en relación ao ano 2006.
Comité Nacional Olímpico e Deportivo Francés
miniatura|dereita|Comité Olímpico Francés en 1913. O Comité Nacional Olímpico e Deportivo Francés (en Comité national olympique et sportif français) é o Comité Olímpico Nacional de Francia. É o organismo responsables da participación de Francia nos Xogos Olímpicos, así de todos os territorios e departamentos ultramarinos de Francia, agás a Polinesia Francesa.
Raymond Leo Burke
Raymond Leo Burke, nado o 30 de xuño de 1948 en Richland Center (Wisconsin), é un cardeal da Igrexa Católica, Cardeal-Patrón da Soberana Orde Militar de Malta dende 2014.
Traxectoria
Raymond Leo Burke naceu o 30 de xuño de 1948 en Richland Center, unha cidade do condado de Richland, en Wisconsin. Estudou Filosofía na Universidade Católica de América, graduándose en 1971. Posteriormente estudou Teoloxía na Pontificia Universidade Gregoriana, graduándose en 1975.
O 10 de decembro de 1994 foi nomeado bispo de La Crosse, recibindo a consagración episcopal o 6 de xaneiro de 1995 de mans do papa Xoán Paulo II, e sendo os co-consagrantes Giovanni Battista Re e Jorge María Mejía.
O 2 de decembro de 2003 foi nomeado arcebispo metropolitano de St. Louis.
O 27 de xuño de 2008 o papa Bieito XVI nomeouno prefecto do Supremo Tribunal da Sinatura Apostólica. O mesmo papa, no consistorio do 20 de novembro de 2010 creouno cardeal, co título de Cardeal-Diácono de Sant’Agata de’ Goti.
O 8 de novembro de 2014 o papa Francisco nomeouno Cardeal-Patrón da Soberana Orde Militar de Malta.
Premios e distincións
Foi distinguido como Comendador con Placa da Orde Ecuestre do Santo Sepulcro o 12 de marzo de 1997. Foi tamén nomeado doutor honoris causa pola Universidade Ave Maria en 2005 e polo Christendom College en 2007.
The Raincoats
The Raincoats é unha banda inglesa de post-punk, formada no ano 1977 en Londres por Ana da Silva (voces, guitarra) e Gina Birch (voces, baixo) cando eran estudantes no Hornsey College of Art. O grupo separouse en 1984 pero reuniríase novamente no ano 1993.
Raymond Leo Burke
Premios e distincións
O 4 de outubro de 2000 recibiu o premio Role of Law Adward da Canon Law Society of America.
Iain Colquhoun
Iain Colquhoun, nado en Gloucestershire, Inglaterra o 25 de setembro de 1948, é un fotógrafo inglés residente en Galicia.
Traxectoria
Tras pasar a súa xuventude en Londres, estudou artes gráficas e comezou a súa vida laboral traballando como corrector de probas nunha editorial en Oxford, antes de volver a Londres para traballar nunha editorial como deseñador de libros e despois nunha axencia de publicidade. Despois de varios anos de traballo, decidiu irse a vivir no campo, onde se embarcou no oficio de carpinteiro.
En 1982 visitou Galicia por primeira vez, casou en 1983 cunha galega e mudouse a vivir definitivamente en Galicia en 1991.
É afeccionado á fotografía dende moi novo.
KNM Fridtjof Nansen (F310)
O KNM Fridtjof Nansen (F310) é un buque de guerra da Armada Real de Noruega. A fragata foi construída en Ferrol por Navantia baseada na serie F-100 da Armada Española. A serie Fridtjof Nansen (F-300) está formada por cinco fragatas:
Cernados, Cerdedo, Cerdedo-Cotobade
Cernados é un lugar situado na parroquia de Cerdedo, no concello de Cerdedo-Cotobade, na provincia de Pontevedra. No ano 2008 tiña 4 habitantes, 1 deles eran homes e 3 eran mulleres; isto supón unha diminución no número de efectivos en relación ao ano 2006.
Paderne (homónimos)
O topónimo Paderne pode referirse a:
Final Destination 2
Final Destination 2 é un filme estadounidense de terror dirixido por David R. Ellis que foi estreado no 2003.
Sinopse
Pasou un ano dende o accidente do voo 180. Agora, un grupo de mozos estudiantes que se dirixen a Florida nas vacacións de primavera -Spring Break- evitan un mortal accidente de tráfico grazas ás premonicións dunha das rapazas.
Lista de Presidentes do Senado de España
De seguido, amósase a lista de presidentes do Senado de España. O senado correspóndese coa Cámara Alta nos sistemas políticos bicamerais como o español e serve como cámara de representación territorial (art.69.1 da Constitución). O Presidente do Senado de España elíxese na sesión constitutiva do Senado por maioría absoluta entre os seus membros. Segundo a Constitución Española de 1978, é a cuarta autoridade en importancia de España.
Sikorsky S-61R
Desenvolvemento
O Sikorsky S-61R desenvolveuse como derivado do seu modelo S-61/SH-3 Sea King. Ten unha fuselaxe revisada substancialmente cunha rampla de carga traseira, un casco convencional aínda que impermeable en vez do casco de barco do S-61, e un tren de aterraxe en triciclo retractable. O deseño da fuselaxe foi usado por Sikorsky para as variantes CH-53 máis grandes, e polo moi posterior (aínda que dun tamaño semellante) S-92.
Sikorsky deseñou e fabricou un prototipo S-61R como unha iniciativa privada voando por vez primeira en 1963. Durante o seu desenvolvemento a USAF pediu o aparello, que foi designado CH-3C. A Forza Aérea usou o CH-3C para recuperar pilotos derrubados. A variante CH-3E con motores máis potentes aparecería en 1965.
A variante mellorada HH-3E seguiría posteriormente, con oito aparellos construídos, e os 50 CH-3E foron convertidos a esta variante. Coñecido como o "Jolly Green Giant", o HH-3E contaba con blindaxe de protección, tanques autoselados, unha sonda de reabastecemiento retráctil, tanques externos desechables, un elevador de alta velocidade e outro equipamento especializado.
En 1965 a Garda Costeira estadounidense pediu unha versión designada HH-3F Sea King (máis comunmente coñecida polo seu alcume "Pelican") para rescate no mar todo tempo. O Pelican ten un radar de busca co radomo da antena no lado de babor do nariz, e tamén ten capacidade para amarar.
José Barral Souto
José Barral Souto  nado en Oleiros o 23 de outubro de 1903 e finado na Arxentina o 15 de novembro de 1976, foi un economista, estatístico e actuario galego nacionalizado arxentino en 1928. Está considerado o anticipador do método da programación linear na teoría económica.
Traxectoria
José Barral Souto realizou os estudos universitarios e de doutoramento na Facultade de Ciencias Económicas da Universidade de Buenos Aires, e na Facultade de Ciencias Físico-Matemáticas da Universidade Nacional de La Plata, doutorándose en 1934 cunha tese titulada Expresión de la renta vitalicia mediante una serie potencial entera de la variación del tipo de interés. En 1925 recibiu o título de Contador Público Nacional, e entre 1929 e 1931 fixo a carreira de actuario. En 1927 ingresou no Instituto de Economía Bancaria, en 1930 no Instituto de Biometría e en 1933 acadou o posto de profesor adxunto de Estatística.
Relevancia científica
Entre 1939 e 1940 José Barral Souto reformulou e obtivo unha nova solución do problema dos custos comparados, mediante inecuacións lineais, co que, en palabras do Premio Nobel de Economía Wassily Leontief, anticipou en esencia a aproximación mediante programación linear á teoría económica que foi redescuberta anos máis tarde nos Estados Unidos
Foi un dos fundadores en 1936 da Unión Matemática Arxentina.
Félix Calviño
Félix Calviño Gómez, nado en Alemparte (Lalín) en 1944, é un escritor galego en lingua inglesa.
Traxectoria
Marchou a Inglaterra para evitar facer o servizo militar. Desde alí foi a Australia en 1969. Viviu en Sidney, Melbourne e Brisbane. Ten dúas obras publicadas, un libro de relatos, titulado A Hatful of Cherries (Arcadia, 2007) e unha novela, Alfonso (Arcadia, 2013). Un dos seus relatos, titulado "Unfinished Thoughts", foi levado ao cinema en forma de curtametraxe e foi premiado na categoría de mellor actriz nos South Australian Screen Awards do 2011, nos cales obtivo oito nomeamentos. Ademais, foi tamén escollida para participar como mellor curtametraxe no festival de Melbourne The City of Melbourne Emerging Filmmaker Award no 2012.
Sinande, Sofán, Carballo
Sinande é un lugar da parroquia de Sofán no concello coruñés de Carballo na Comarca de Bergantiños. Tiña 17 habitantes no ano 2019 segundo datos do IGE, dos cales eran 8 homes e 9 mulleres.
Catoira, Catoira
San Miguel de Catoira é unha parroquia que se localiza no norte do concello pontevedrés de Catoira, na comarca de Caldas. Segundo o padrón municipal (INE 2013) ten 1.201 habitantes (596 homes 605 mulleres) distribuídos en 9 entidades de poboación, o que supón un aumento en relación ao ano 1999 cando tiña 1.060 habitantes.
Chamadoira, Cerdedo, Cerdedo-Cotobade
Chamadoira é un lugar situado na parroquia de Cerdedo, no concello de Cerdedo-Cotobade, na provincia de Pontevedra. No ano 2008 tiña 56 habitantes (22 homes e 34 mulleres), máis ca no 2006.
Webmaster
Webmaster ou webmistress ou a súa tradución galega xestor(a) de web na súa denominación para o xénero feminino refírese á persoa ou persoas responsables dun sitio web específico.
Nunha páxina pequena, o Webmaster adoita ser o dono, deseñador e programador da web, ademais ser o encargado na redacción, edición e publicación do contido. En sitios máis grandes, as funcións do Webmaster serán maiores, actuando este como coordinador e supervisor das actividades de todos os integrantes que traballan con el, sendo en ocasións tamén un empregado do dono do sitio web, polo que, en virtude do antes mencionado, podemos considerar ó Webmaster como aquela persoa que pode exercer só unha ocupación dentro do proxecto.
O enderezo de correo electrónico do webmaster/webmistress a miúdo é usada como ponte de contacto co sitio. Exemplo: webmaster@exemplo.com usado comunmente na parte final de cada páxina web.
Koper
miniatura|250px|Koper miniatura|dereita|150px|Localización de Koper na Eslovenia
Koper (Capodistria, en italiano; Kopar, en croata; Gafers, en alemán) é unha cidade de Eslovenia, sita no litoral norte da península de Istria, que contaba no ano 2006 con 24.704. O distrito de 311,2 km2. tiña 49.206 habitantes no 2004. É unha cidade bilingüe, en esloveno e italiano.
Está dotada do único porto comercial do país. A súa distancia a Trieste, capital italiana de Friuli-Venecia é tan só dunha trintena de quilómetros.
Historia breve
Como gran parte de Istria, pertenceu á República de Venecia entre 1229 e 1797, en que pasaría a ser incorporada ao Imperio napoleónico. Acabadas as guerras napoleónicas, pasou a formar parte do Imperio Austrohúngaro, até a Paz de París que selou a derrota dos imperios centrais na primeira guerra mundial, en 1919. Pasou logo a mans de Italia, que a conservou até 1945. Despois desta data, como o resto de Eslovenia formou parte da República de Iugoslavia, até a independencia daquela.
Iate
dereita|miniatura|280px|Iate atracado na dársena da [[A Coruña|Coruña, preto das Galerías]] Un iate (do holandés Jacht) é unha embarcación de recreo, é dicir, para o uso e gozo unicamente lúdico, construída respectando o principio de Arquimedes para manterse na superficie da auga. A súa propulsión pode ser:
Realmente, o termo iate pódese aplicar a calquera embarcación de recreo, pero utilízase especificamente para referirse ás embarcacións de recreo de máis categoría. É dicir, aquelas de maior eslora, maior potencial deportivo (cruceiros de roza), ou maiores prestacións no que se refire a cabinas, cubertas, e elementos accesorios.
Tipos segundo o seu casco
Poden ser monocasco ou multicasco, como os catamaráns ou os trimaráns.
Reumatoloxía
A reumatoloxía (do grego ρεύμα, rheuma, río) é unha especialidade médica, derivada da medicina interna e a pediatría, adicada aos trastornos médicos do aparello locomotor e do tecido conectivo, que abrangue un gran número de entidades clínicas coñecidas en conxunto como doenzas reumáticas, ás que se suman un gran grupo de enfermidades de afectación sistémica: as conectivopatías.
Traballador independente
Un traballador independente, traballador freelance, traballador freelancer ou freelancer é unha persoa que traballa por conta propia nunha profesión, ofrecendo o seu traballo a outros ou aceptando encargos deles, normalmente cobrando por traballo entregado e sen vinculación contractual expresa.
Características
Os campos onde é común o traballo freelance inclúen o xornalismo e outras formas de escrita, a programación informática, o deseño gráfico, a consultoría, a fotografía e moitos outros servizos profesionais e creativos. A etimoloxía da palabra deriva do termo medieval inglés usado para un mercenario, (free-lance ou lanza-independente), é dicir, un cabaleiro que non servía a ningún señor en concreto e cuxos servizos podían ser alugados por calquera.
A práctica freelance varía moito duns traballadores a outros: mentres algúns requiren aos seus clientes a sinatura de contratos escritos, outros poden realizar o traballo en base a acordos verbais. Algúns freelancers poden proporcionar estimacións escritas do traballo e solicitar anticipos a conta dos seus clientes, mentres para outros isto non é práctico ou necesario. O pago do traballo independente tamén varía moito duns casos a outros: algúns poden facturar por día ou hora de traballo, mentres que outros van cobrando segundo o traballo realizado ou mesmo ao terminar este.